# КРАТКА ХАРАКТЕРИСТИКА НА ПРОДУКТА

# 1.ИМЕ НА ЛЕКАРСТВЕНИЯ ПРОДУКТ

AKSEF 250 mg film-coated tablets

АКСЕФ 250 mg филмирани таблетки

# 2. КАЧЕСТВЕН И КОЛИЧЕСТВЕН СЪСТАВ

Всяка филмирана таблетка съдържа цефуроксим аксетил *(cefuroxime axetil)* еквивалентен на 250 mg цефуроксим *(cefuroxime)*

# 3. ЛЕКАРСТВЕНА ФОРМА

Филмирана таблетка

Продълговати, бели, филмирани таблетки, с делителна черта от едната страна, а от другата страна с надпис NOBEL

# 4. КЛИНИЧНИ ДАННИ

## 4.1. Терапевтични показания

AK.SEF е показан за лечение на следните инфекции, причинени от чувствителни бактерии:

* Инфекции на долните дихателни пътища: остър бронхит, обострен хроничен бронхит и пневмония
* Инфекции на горните дихателни пътища: УНГ инфекции, като отит на средното ухо, синузит, тонзилит и фарингит
* Урогенитални инфекции: пиелонефрит, цистит и уретрит
* Инфекции на кожата и меките тъкани: фурункулоза, пиодермия и импетиго
* Гонорея: остър неусложнен гонококов уретрит и цервицит
* Ранен стадий на Лаймска болест и предотвратяване на последващо развитие на болестта в късен стадий при възрастни и деца над 12 години.

## 4.2. Дозировка и начин на приложение

Дозировката и продължителността на лечение се определят съобразно чувствителността на патогена и локализацията на възпалителния процес. Препоръчителната доза за възрастни и деца над 12 години е:

|  |  |  |
| --- | --- | --- |
| **Инфекции** | **Препоръчителна доза** | **Курс на лечение** |
| Фарингит, ларингит, синузит | 250 mg 2 пъти дневно | 10 дни |
| Остър бронхит | 250 mg или 500 mg 2 пъти дневно | 5-10 дни |
| Обострен хроничен бронхит | 250 mg или 500 mg 2 пъти дневно | 10 дни |
| Урогенитални инфекции: пиелонефрит, цистит и уретрит | 125 mg или 250 mg 2 пъти дневно | 7-10 дни |
| Инфекции на кожата и меките тъкани: фурункулоза, пиодермия и импетиго | 250 mg или 500 mg 2 пъти дневно  | 10 дни |
| Гонорея | 1 g еднократно | Единична доза |
| Ранен стадий на Лаймска болест | 500 mg 2 пъти дневно | 20 дни |

Курсът на лечение трябва да бъде продължен до 10 дни при пациенти с инфекция, причинена от

β-хемолитичен стрептокок, за да се избегне развитието на остра ревматична треска или остър гломерулонефрит.

За оптимална резорбция таблетките AKSEF трябва да се вземат след храна.

Таблетките AKSEF трябва да се поглъщат без да се дъвчат, за да се избегне промяна във вкуса.

Дозировка при деца

Обичайната доза е 125 mg два пъти дневно или 10 mg/kg два пъти дневно като дневната доза не трябва да надвишава 250 mg. При деца на възраст над 2 години при *otitis media* 250 mg два пъти дневно или 15 mg/kg два пъти дневно като дневната доза не трябва да надвишава 500 mg.

При деца е подходящо използване на перорална суспензия на цефуроксим.

Пациенти в напреднала възраст и пациенти с бъбречно увреждане

Не са необходими специални предпазни мерки при пациенти с бъбречно увреждане или при такива на хемодиализа, или при пациенти в напреднала възраст, в случай че дневната доза на лекарството не надхвърля 1 g.

## 4.3. Противопоказания

AKSEF не трябва да се прилага при пациенти със свръхчувствителност към цефуроксим, към други антибиотици от групата на цефалоспорините или към някое от помощните вещества.

## 4.4. Специални предупреждения и предпазни мерки при употреба

Цефалоспориновите антибиотици най-общо могат да бъдат прилагани при пациенти свръхчуствителни към пеницилини, въпреки, че е доказана кръстосана реакция. На специално внимание подлежат пациентите, които са имали анафилактични реакции спрямо пеницилини или други бета-лактамни антибиотици. Ако се развие клинично значима алергична реакция, лекарството трябва да бъде спряно и да се започне съответна терапия.

Сериозните остри реакции на свръхчуствителност може да наложат лечение с епинефрин и други спешни мерки, включително кислород, интравенозни вливания, антихистамини интравенозно, кортикостероиди, пресорни амини, дренаж на дихателните пътища, по клинични показания.

Както при други широкоспектърни антибиотици, продължителното приемане на цефуроксим може да предизвика развитието на нечувствителни микроорганизми (например: *Candida, Enterococci, Clostridium difficile),* които могат да наложат спиране на лечението. Наблюдаван е псевдомембранозен колит във връзка с приложението на широкоспектърни антибиотици, поради това трябва да се има предвид диагностицирането му при пациенти, които развиват диария по време или след употребата на антибиотика.

Лека и умерена бъбречна недостатъчност не е противопоказание за употреба на цефуроксим. При пациенти на хемодиализа трябва да се има предвид, че цефуроксим се отстранява при хемодиализа.

След лечение на Лаймска болест с цефуроксим е наблюдавана реакция на Jarisch-Herxheimer. Тя е в резултат на бактерицидната активност на цефуроксим към причинителя на Лаймска болест спирохета *Borrelia burgdorferi.* Пациентите трябва да бъдат успокоени, че това е често и преходно последствие от антибиотично лечение на Лаймска болест.

Цефалоспорините имат свойството да се абсорбират върху повърхността на мембранните на червените кръвни клетки и да взаимодействат с образуваните срещу лекарството антитела, в резултат на което се наблюдава положителен тест на Coombs (което може да повлияе на кръстосаната проба за съвместимост при кръвопреливане)и много рядко хемолитична анемия.

## 4.5. Взаимодействие с други лекарствени продукти и други форми на взаимодействие

Подобно на други антибиотици цефуроксим може да повлияе на чревната флора, водейки до по-ниска реабсорбция на естрогени и намалявайки ефикасността на съвместно приложените перорални контрацептиви.

Пробенецид се конкурира за реналната тубулна секреция с цефуроксим, на което се дължи по- високата и по-продължителна плазмена концентрация на цефуроксим.

При пациенти, получаващи цефуроксим, се препоръчва глюкозооксидазния или хексокиназния тест за определяне на нивото на кръвната/серумната глюкоза.

Наличието на цефуроксим не повлиява количествения анализ на серумния и уринния креатинин, отчетен с реакцията на Jaffe.

## 4.6. Фертилитет, бременност и кърмене

Няма експериментални данни за ембриотоксично или тератогенно действие, дължащо се на цефуроксим, но както при всички лекарства той трябва да бъде прилаган с повишено внимание по време на първите месеци от бременноста.

Цефуроксим преминава в майчиното мляко и в резултат на това при кърмачки AKSEF трябва да се прилага с повишено внимание.

## 4.7. Ефекти върху способността за шофиране и работа с машини

Тъй като това лекарство може да предизвика замайване, пациентите трябва да бъдат предупредени да бъдат внимателни при шофиране или работа с машини.

## 4.8. Нежелани лекарствени реакции

Нежеланите реакции спрямо цефуроксим обикновено са леки и бързопреходни.

Използвана е следната класификация на честотата на нежеланите лекарствени реакции: Много чести (≥1/10), чести (≥1/100, <1/10), нечести (≥1/1000, <1/100), редки (≥1/10 000, <1/1000), много редки (<1/10 000)

*Инфекции и инфестации*

*Чести:* Свръхрастеж на *Candida* при продължително приложение

*Нарушения на кръвта и лимфната система*

*Чести:* Еозинофилия

*Нечести:* Положителен тест на Coombs, тромбоцитопения, левкопения (в някои случаи тежка)

*Много редки:* Хемолитична анемия

*Нарушения на имунната система*

Реакциите на свръхчувствителност включват:

*Нечести:* Кожни обриви

*Редки:* Уртикария, пруритус

*Много редки:* Лекарствена треска, серумна болест, анафилаксия

*Нарушения на нервната система*

*Чести:* Главоболие, световъртеж

*Стомашно-чревни нарушения*

*Чести:* Стомашно-чревни смущения (диария, гадене, коремна болка)

*Нечести:* Повръщане

*Редки:* Псевдомембранозен колит

*Хепато-билиарни нарушения:*

*Чести:* Преходно повишаване на стойностите на чернодробните ензими [ALT (SGPT), AST (SGOT), LDH]

*Много редки:* Иктер (преобладаващо холестатичен), хепатит

*Нарушения на кожата и подкожната тъкан*

*Много редки: Erythema multiforme,* синдром на Stevens-Johnson, токсична епидермална некролиза (екзантемна некролиза)

## 4.9. Предозиране

Приложението на високи дози цефалоспорини може да предизвика церебрално дразнене и конвулсии. Серумните нива на цефуроксим могат да бъдат намалени чрез хемодиализа или перитонеална диализа.

# 5. ФАРМАКОЛОГИЧНИ СВОЙСТВА

## 5.1. Фармакодинамични свойства

Фармакотерапевтична група: второ поколение цефалоспорини, АТС код: J01DC02

Цефуроксим аксетил дължи бактерицидната си активност *in vivo* на основната компонента цефуроксим. Цефуроксим е ефективен антибактериален продукт, който притежава бактерицидна активност срещу широк спектър често срещани патогени, включително β- лактамаза продуциращи щамове.

Цефуроксим е устойчив на бактериалните 0-лактамази, като по тази причина е активен срещу много ампицилин-резистентни или амоксицилин-резистентни щамове.

Бактерицидното действие на цефуроксим е резултат на инхибиране на синтеза на клетъчната стена чрез свързване с основни прицелни белтъци.

В повечето случаи цефуроксим е активен *in vitro* спрямо следните микроорганизми:

Грам-отрицателни аероби:

*Haemophilus influenzae* (включително ампицилин-резистентни щамове)

*Haemophilus parainfluenzae*

*Moraxella catarrhalis*

*Escherichia colli*

*Klebsiella spp.*

*Proteus mirabilis*

*Proteus inconstans*

*Providencia spp.*

*Proteus rettgeri*

*Neisseria gonorrhoea* (включително пеницилиназа произвеждащи щамове и не произвеждащи пеницилиназа щамове)

Някои щамове на *Morganella morganii, Enterobacter spp.* and *Citrobacter spp.* са показали при *in vitro* тест, че са резистентни към цефуроксим и други β-лактамни антибиотици.

Грам-положителни аероби:

*Staphylococcus aureus* (включително пеницилиназа продуциращи щамове, но без метицилин- резистентни щамове)

*Staphylococcus epidermis* (включително пеницилиназа продуциращи щамове, но без метицилин- резистентни щамове)

*Streptococcus pyogenes* (и други 0-хемолитични стрептококи)

*Streptococcus pneumon iae*

*Streptococcus* група Б (*Streptococcus agalactiae)* and *Propionibacterium spp.*

Някои щамове ентерококи, например *Enterococcus faecalis* са резистентни на цефуроксим

Анаероби:

Грам-положителни и Грам-отрицателни коки (вкл. *Peptococcus* and *Peptostreptococcus spp.)*

Грам-положителни бацили (вкл. *Clostridium species')*

Грам-отрицателни бацили (вкл. *Bacteroides* и *Fusobacterium spp.)*

*Propionibacterium spp*

Повечето щамове на *Bacteroides fragilis* са резистентни.

Други микроорганизми: *Borrelia burgdorferi*

Следните микроорганизми не са чувствителни към много цефалоспорини, включително и към цефуроксим:

*Pseudomonas spp.*

*Campylobacter spp.*

*Acinetobacter calcoaceticus*

*Listeria monocytogenes*

*Legionella spp.*

Някои щамове от следните родове не са чувствителни към много цефалоспорини, включително и към цефуроксим:

*Serratia spp.*

*Proteus vulgaris*

*Clostridium difficile.*

## 5.2. Фармакокинетични свойства

Абсорбция и метаболизъм:

След перорален прием цефуроксим аксетил се абсорбира от гастроинтестиналния тракт и бързо се хидролизира от неспецифични естерази в чревната лигавица и кръвта до цефуроксим, който по този начин постъпва в циркулацията.

Оптимална резорбция на продукта се постига при прием след хранене.

Максимални плазмени концентрации на цефуроксим се достигат два до три часа след перорален прием. Когато се приема след хранене, пиковите плазмени концентрации за 125 mg, 250 mg и 500 mg са съответно 2.1 μg/ml, 4.1 μg/ml и 7 μg/ml на третия час от приема.

Елиминационният полуживот е около 1,2 часа.

Разпределение: Приблизително 50% от цефуроксим е свързан с плазмените протеини.

Екскреция: Цефуроксим не се метаболизира и се екскретира чрез гломерулна филтрация и тубулна секреция.

Едновременно приложение с пробенецид води до повишаване на площта под кривата концентрация/време на цефуроксим с 50%.

## 5.3. Предклинични данни за безопасност

Предклиничните данни за безопасност не показват съществени рискове от употреба на цефуроксим аксетил при хората.

# 7. ПРИТЕЖАТЕЛ НА РАЗРЕШЕНИЕТО ЗА УПОТРЕБА

НОБЕЛ ФАРМА ООД

бул. Симеоновско шосе № 24

София 1700, България

# 8. НОМЕР НА РАЗРЕШЕНИЕТО ЗА УПОТРЕБА

20040176

# 9. ДАТА НА ПЪРВО РАЗРЕШАВАНЕ/ПОДНОВЯВАНЕ НА РАЗРЕШЕНИЕТО ЗА УПОТРЕБА

23.04.2004

# 10. ДАТА НА АКТУАЛИЗИРАНЕ НА ТЕКСТА

07/2008